CELEX: 62008CN0101
Language: et
Date: 2008-03-05 00:00:00
Title: Kohtuasi C-101/08: Eelotsusetaotlus, mille esitas Cour de cassation (Luksemburgi Suurhertsogiriik) 5. märtsil 2008 — Audiolux SA, BIP Investment Partners SA, Jean-Paul Felten, Joseph Weyland, Luxiprivilège SA, Foyer SA, Investas ASBL, Claudie Stein-Lambert, Christiane Worre-Lambert, Baron Antoine de Schorlemer, Jacques Funck, Marc Meyer ja Jean Petitdidier versus Groupe Bruxelles Lambert SA (GBL), RTL Group SA, Juan Abello Gallo, Didier Bellens, André Desmarais, Gérald Frère, Jocelyn Lefebvre, Onno Ruding, Gilles Samyn, Martin Taylor, Bertelsmann AG, Siegfried Luther, Thomas Middelhoff, Ewald Wagenbach, Rolf Schmidt-Holz, Erich Schumann, WAZ Finanzierungs-GmbH, Westdeutsche Allgemeine Zeitungsverlagsgesellschaft E. Brost & J. Funke GmbH & Co (WAZ) — Menetlusse astujad: Dexia Luxpart S.A. jt

9.5.2008   
            
            
               ET
            
            
               Euroopa Liidu Teataja
            
            
               C 116/14
            
         Eelotsusetaotlus, mille esitas Cour de cassation (Luksemburgi Suurhertsogiriik) 5. märtsil 2008 — Audiolux SA, BIP Investment Partners SA, Jean-Paul Felten, Joseph Weyland, Luxiprivilège SA, Foyer SA, Investas ASBL, Claudie Stein-Lambert, Christiane Worre-Lambert, Baron Antoine de Schorlemer, Jacques Funck, Marc Meyer ja Jean Petitdidier versus Groupe Bruxelles Lambert SA (GBL), RTL Group SA, Juan Abello Gallo, Didier Bellens, André Desmarais, Gérald Frère, Jocelyn Lefebvre, Onno Ruding, Gilles Samyn, Martin Taylor, Bertelsmann AG, Siegfried Luther, Thomas Middelhoff, Ewald Wagenbach, Rolf Schmidt-Holz, Erich Schumann, WAZ Finanzierungs-GmbH, Westdeutsche Allgemeine Zeitungsverlagsgesellschaft E. Brost & J. Funke GmbH & Co (WAZ) — Menetlusse astujad: Dexia Luxpart S.A. jt
   (Kohtuasi C-101/08)
   (2008/C 116/25)
   Kohtumenetluse keel: prantsuse
   Eelotsusetaotluse esitanud kohus
   Cour de cassation
   Põhikohtuasja pooled
   
      Hageja/Kaebuse esitaja: Audiolux SA, BIP Investment Partners SA, Jean-Paul Felten, Joseph Weyland, Luxiprivilège SA, Foyer SA, Investas ASBL, Claudie Stein-Lambert, Christiane Worre-Lambert, Baron Antoine de Schorlemer, Jacques Funck, Marc Meyer ja Jean Petitdidier
   
      Kostja/Vastustaja: Groupe Bruxelles Lambert SA (GBL), RTL Group SA, Juan Abello Gallo, Didier Bellens, André Desmarais, Gérald Frère, Jocelyn Lefebvre, Onno Ruding, Gilles Samyn, Martin Taylor, Bertelsmann AG, Siegfried Luther, Thomas Middelhoff, Ewald Wagenbach, Rolf Schmidt-Holz, Erich Schumann, WAZ Finanzierungs-GmbH, Westdeutsche Allgemeine Zeitungsverlagsgesellschaft E. Brost & J. Funke GmbH & Co (WAZ)
   Eelotsuse küsimused
   
               1)
            
            
               Kas aktsionäride võrdsusele ja eelkõige vähemusaktsionäride kaitsele tehtud viited:
               
                           (a)
                        
                        
                           13. detsembri 1976. aasta teise äriühingute direktiivi 77/91/EMÜ (1) artiklites 20 ja 42;
                        
                     
                           (b)
                        
                        
                           komisjoni 25. juuli 1977. aasta soovituse, milles sätestatakse Euroopa toimimisjuhend tehinguteks väärtpaberitega (2), „kolmandas üldpõhimõttes” ja „seitsmeteistkümnendas lisasättes”;
                        
                     
                           (c)
                        
                        
                           nõukogu 5. märtsi 1979. aasta direktiivi 79/279/EMÜ väärtpaberite väärtpaberibörsil ametliku noteerimise tingimuste kooskõlastamise kohta (3) lisa C punkti 2 alapunktis a, mis on üle võetud 28. mai 2001. aasta konsolideeritud direktiivi,
                        
                     
                           (d)
                        
                        
                           Euroopa Parlamendi ja nõukogu 21. aprilli 2004. aasta direktiivi 2004/25/EÜ ülevõtmispakkumiste kohta (4) artikli 3 lõike 1 punktis a, arvestades direktiivi põhjendust 8,
                        
                     väljendavad ühenduse õiguse üldpõhimõtet?
            
         
               2)
            
            
               Kui vastus esimesele küsimusele on jaatav, siis kas seda ühenduse õiguse üldpõhimõtet tuleb kohaldada vaid äriühingu ja tema aktsionäride vahelistes suhetes, või vastupidi, kehtib see ka äriühingut kontrollivate või kontrolli üle võtvate enamusaktsionäride suhetes vähemusaktsionäridega, eriti juhul, kui äriühingu aktsiad on väärtpaberibörsil noteeritud?
            
         
               3)
            
            
               Kui vastused kahele esimesele küsimusele on jaatavad, siis kas seda ühenduse õiguse üldpõhimõtet tuleb esimeses küsimuses toodud viidetega seoses aja jooksul toimunud arengut arvestades käsitada nii, et see oli olemas ja oli enamus- ja vähemusaktsionäride vahelistes suhetes teise küsimuse tähenduses kehtiv juba enne eespool viidatud direktiivi 2004/25/EÜ jõustumist ning [lk 13] antud juhul juba enne, kui vaidlusalused asjaolud 2001. aasta esimesel poolel aset leidsid?
            
         
      (1)  Teine nõukogu 13. detsembri 1976. aasta direktiiv tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks EMÜ asutamislepingu artikli 58 teises lõigus tähendatud äriühingutelt nõuavad seoses aktsiaseltside asutamise ning nende kapitali säilitamise ja muutmisega, et muuta sellised tagatised ühenduse kõigis osades võrdväärseteks (EÜT 1977, L 26, lk 1; ELT eriväljaanne 17/01, lk 8).
   
      (2)  EÜT L 212, lk 37.
   
      (3)  EÜT L 66, lk 21.
   
      (4)  ELT L 142, lk 12; ELT eriväljaanne 17/02, lk 20.